CELEX: 62010TB0114
Language: sk
Date: 2017-09-13 00:00:00
Title: Vec T-114/10: Uznesenie Všeobecného súdu z 13. septembra 2017 – Nemecko/Komisia („Žaloba o neplatnosť — EFRR — Zníženie finančnej pomoci — Program Interreg II/C ‚Povodne na riekach Rýn a Maas‘ — Nedodržanie lehoty na prijatie rozhodnutia — Porušenie podstatných formálnych náležitostí — Zjavne dôvodná žaloba“)

20.11.2017   
            
            
               SK
            
            
               Úradný vestník Európskej únie
            
            
               C 392/28
            
         Uznesenie Všeobecného súdu z 13. septembra 2017 – Nemecko/Komisia
   (Vec T-114/10) (1)
   
   ((„Žaloba o neplatnosť - EFRR - Zníženie finančnej pomoci - Program Interreg II/C ‚Povodne na riekach Rýn a Maas‘ - Nedodržanie lehoty na prijatie rozhodnutia - Porušenie podstatných formálnych náležitostí - Zjavne dôvodná žaloba“))
   (2017/C 392/35)
   Jazyk konania: nemčina
   
      Účastníci konania
   
   
      Žalobkyňa: Spolková republika Nemecko (v zastúpení: pôvodne J. Möller a C. Blaschke, neskôr J. Möller a T. Henze, splnomocnení zástupcovia, za právnej pomoci U. Karpenstein, advokát)
   
      Žalovaná: Európska komisia (v zastúpení: B.-R. Killmann, B. Conte a A. Steiblytė, splnomocnení zástupcovia)
   
      Vedľajší účastníci, ktorí v konaní podporujú žalobkyňu: Francúzska republika (v zastúpení: pôvodne G. de Bergues a B. Messmer, neskôr D. Colas a J. Bousin, splnomocnení zástupcovia), a Holandské kráľovstvo (v zastúpení: pôvodne C. Wissels a M. Noort, neskôr M. Bulterman a B. Koopman, splnomocnené zástupkyne)
   
      Predmet veci
   
   Návrh založený na článku 263 ZFEÚ, ktorého predmetom je zrušenie rozhodnutia Komisie K(2009) 10712 z 23. decembra 2009 o znížení finančnej pomoci, ktorá bola poskytnutá z Európskeho fondu pre regionálny rozvoj (EFRR) na program iniciatívy Spoločenstva Interreg II/C „Povodne na riekach Rýn a Maas“ v Belgickom kráľovstve, Spolkovej republike Nemecko, vo Francúzskej republike, Luxemburskom veľkovojvodstve a Holandskom kráľovstve na základe rozhodnutia Komisie K(97) 3742 z 18. decembra 1997 – EFRR č. 970010008
   
      Výrok
   
   
               1.
            
            
               Rozhodnutie Komisie K(2009) 10712 z 23. decembra 2009 o znížení finančnej pomoci, ktorá bola poskytnutá z Európskeho fondu pre regionálny rozvoj (EFRR) na program iniciatívy Spoločenstva Interreg II/C „Povodne na riekach Rýn a Maas“ v Belgickom kráľovstve, Spolkovej republike Nemecko, vo Francúzskej republike, Luxemburskom veľkovojvodstve a Holandskom kráľovstve na základe rozhodnutia Komisie K(97) 3742 z 18. decembra 1997 – EFRR č. 970010008 sa zrušuje v rozsahu, v akom sa týka Spolkovej republiky Nemecko.
            
         
               2.
            
            
               Európska komisia znáša vlastné trovy konania a je povinná nahradiť trovy konania, ktoré vynaložila Spolková republika Nemecko.
            
         
               3.
            
            
               Francúzska republika a Holandské kráľovstvo znášajú vlastné trovy konania.
            
         
      (1)  Ú. v. EÚ C 134, 22.5.2010.